Lolland-Falsters Stifts-Tidende, 1843-05-27
Det er nu temmelig afgjort, at Forbundscontingentet skal samles til Efteraaret i Celle. For Danmarks Vedkommende vil der blive afsendt 4000 Mand, hvis Commando efter Forlydende, vil blive anbetroet Landgrev Wilhelm af Hessen, medens den samlede Magt vil blive commanderet af Kongen af Hannover. Fra Kjøbenhavns Garnison vil der blive afsendt 11 Officerer, for at complettere de vacante Officeersposter ved Forbundscontingentet: imidlertid er det endnu ikke bestemt, hvilke Officerer dette skal være. (Aalb. Av.) Bededag 1843 blev en Hedning paa c. 52 Aar. døbt i Stege Kirke, naturligviis dimitteret fra samme Steds Tugthuus, hvori for nærværende Tid endnu findes tvende uconfirmerede Mennesker, 17 a 18 Aar gl. Det vilde vistnok være hensigtsmæssigere om unge Uconfirmerede hensendtes til de formoralskfordærvede Unge indrettede Opdragelses-Anstalter, end at inddømmes i Tugthuse, hvilke Steder for unge Mennesker upaatvivlelig snarere bør kaldes Fordærvelses= end Forbedringshuse, og hvor deres Underviisning maa være bekosteligere og besværligere, end hvor de kunne være samlede med flere af samme Vilkaar. Hint Jndivid, som i saa moden Alder modtog den christelige Daab, at han ikke behøver at frygte for Baptisterne, kan ikke rose Samfundet for at have viist hans Opdragelse megen Opmærksomhed. Han kan fra sin Barndom kun erindre, at han til sit 10 a 12 Aar løb omkring i Kjøbenhavn, tiggede og sov i Kielderhalsene. 12 Aar gl. gik han med tvende gamle Betlerfolk, som ikke vare hans Forældre, ud ad Vesterport, og han har aldrig siden gaaet ind af denne, men i henved 40 Aar vanket om, mest i Præstø Amt, bet let og flettet Sold. Hans gamle Betlerfolk havde dog næsten ligesaa megen Moral som Perserne efter Herrodots Fortælling; thi de lærte deres Pleiesøn, at han ikke maatte lyve og stiæle, derimod lærte de ham ikke at ride og skyde med Bue, men kun at betle; han holdt sig virkelig dette efterrettelig, og er derfor kun tiltalt for Betleri og straffet i Alt 4 Gange, første Gang da han var 26 Aar gl., og sidste Gang med 8 Maaneders Tugthuusstraf. Han kom til Tugthuset med en Rapport, hvori han anmeldtes som uconfirmeret i een Rubrik og Lutheraner i en anden. Det viste sig, at denne halvhundredaarige uconfirmerede Lutheraner aldrig havde sat sin Fod i en Kirke eller Skole, og aldrig havde lært at læse; da der endvidere ikke kunde findes Spor af hans Daab i Hovedstadens Kirkebøger, blev han ifølge Cancelliets Resolution, efterat være underviist af Sognepræsten og Catecheten, døbt i Stege Kirke. Han er forresten Krøbling, men skal have viist hjertelig Lyst til at lære og Glæde over at blive Medlem af Christi Menighed; til hans Betlernavn Henrik Svendsen, føiedes i Daaben Fornavnet Christen. Det, som egenlig i denne Betlers Levnetsløb meest bør vække Opmærksomhed, er, at han indtil sit tolvte Aar har kunnet gaae aldeles ubemærket og i Kjøbenhavn, uden Daab og uden Skoleunderviisning, at han har kunnet fortsætte dette Liv paa Landet indtil sit 26de Aar, og at den første Gang Samfundet tog Notits af hans Tilværelse, ved nemlig at arrestere ham for Løsgængeri, indskrænkede man sig til denne Omhu, og løslod ham, uden at spørge om hans Fortid eller bekymre sig videre om hans Fremtid, medens han dog endnu var ung. (Fdl.)